ZAPISNIK

47. sjednice Vijeća Mjesnog odbora Dubec,

održane 01. travnja 2025.

u prostoru objekta Mjesne samouprave, Rudolfa Ivankovića 34,

s početkom u 18:30 sati

NAZOČNI ČLANOVI VIJEĆA: Dario Marić, Slavica Mišetić, Ivančica Vranješević Ištvanić,  Dora Kolobara, Neven Ivak, Mirela Žumberac, Ante Kolobara

Predsjedava Dario Marić, predsjednik Vijeća.
Zapisnik vodi Slavica Mišetić, potpredsjednica Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 47. sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst Zapisnika 46. sjednice Vijeća, održane 25. ožujka 2025. bez izmjena.

Na prijedlog predsjednika Vijeće jednoglasno utvrđuje

DNEVNI RED
1. Podjela dužnosti i organizacija „Dana Mjesnog odbora Dubec“

2. Prijedlog za postavljanje uspornika u Ulica V. Poljanice kod kbr. 9

3. Pitanja, prijedlozi i obavijesti
Ad 1. Podjela dužnosti i organizacija „Dana Mjesnog odbora Dubec“
U raspravi sudjeluju svi prisutni.
Vijeće jednoglasno donosi 

ZAKLJUČAK

o podjeli dužnosti i organizaciji „Dana Mjesnog odbora Dubec“

1. Vijeće je razradio plan oko organizacije „Dana Mjesnog odbora Dubec“ i dogovorio je sljedeće:

- Koordinator događanja

- Promocija i mediji

- Logistika i infrastruktura

- Program i zabavni sadržaji

- Ugostiteljstvo

- Sigurnost i red

Ad 2. Prijedlog za postavljanje uspornika u Ulica V. Poljanice kod kbr. 9
U raspravi sudjeluju svi prisutni.
Vijeće jednoglasno donosi 

ZAKLJUČAK

o prijedlogu za postavljanje uspornika prometa u ulici V. Poljanice kod kbr. 9

1. Vijeće predlaže postavljanje uspornika prometa u ulici V. Poljanice kod kbr. 9 zbog neprilagođene brzine vozila i nepreglednog ugla. Naglašena je frekventnost djece zbog blizine škole, vrtića i parka. Također, povećan je promet zbog novih prometnica koje dodatno ugrožavaju sigurnost pješaka.

Ad 3. Pitanja, prijedlozi i obavijesti
Predsjednik Vijeća zahvalio se svim članovima na uspješnoj suradnji tijekom protekle četiri godine mandata. Istaknuo je zajedničke uspjehe, trud i doprinos svih uključenih.
Dovršeno u 20:00 sati.
KLASA: 024-08/25-003/793
URBROJ: 251-13-11-6/013-25-2
Zagreb, 01. travnja 2025.

Zapisnik sastavio:

Slavica Mišetić

Potpresjednica Vijeća Mjesnog odbora Dubec

                                                          Predsjednik

                                                                                      Vijeća Mjesnog odbora Dubec

Dario Marić
